IIV Transportda jamoat xavfsizligini ta’minlash boshqarmasi boshlig‘i tayinlandi

Hamdam Qarshiyev O‘zbekiston IIV Transportda jamoat xavfsizligini ta’minlash boshqarmasi boshlig‘i lavozimiga tayinlandi. Bu haqda «Postda» nashri xabar berdi.
Mazkur tayinlovga qadar Hamdam Qarshiyev 2016 yil sentyabridan adliya vaziri o‘rinbosari — Sud qarorlarini ijro etish, sudlar faoliyatini moddiy-texnika jihatdan va moliyaviy ta’minlash departamenti direktori lavozimida ishlab kelayotgan edi.
2009 yilda Toshkent shahar Yakkasaroy tumani IIB boshlig‘ining o‘rinbosari — tergov bo‘limi boshlig‘i, 2009−2013 yillarda Transportdagi Ichki ishlar boshqarmasi boshlig‘ining o‘rinbosari — tergov boshqarmasi boshlig‘i, 2013−2016 yillarda Qashqadaryo viloyati Ichki ishlar boshqarmasi boshlig‘ining o‘rinbosari — tergov boshqarmasi boshlig‘i lavozimlarida faoliyat ko‘rsatgan.